Ráðherra hyggst afturkalla lög um náttúruvernd Sigurður Ingi Jóhannsson umhverfis - og auðlindaráðherra hefur ákveðið að afturkalla lög um náttúruvernd nr. 60 / 2013 sem voru samþykkt á Alþingi rétt fyrir þinglok í vor . Ákvörðun sína byggir ráðherra meðal annars á að lögin hafi frá upphafi verið og séu umdeild og að framkvæmd þeirra muni kosta ríkissjóð of mikið . „ Ráðherra hefur ákveðið að leggja fram frumvarp á Alþingi þegar þing kemur saman í haust með tillögu um að fella úr gildi hin nýju náttúruverndarlög , sem annars tækju gildi 1. apríl 2014 . Verði það frumvarp samþykkt á Alþingi verður í raun engin breyting heldur munu núgildandi náttúruverndarlög nr. 44 / 1999 halda áfram gildi sínu . Hyggst ráðherra jafnframt fela umhverfis - og auðlindaráðuneytinu að hefja endurskoðun á náttúruverndarlögunum með það að markmiði að styrkja stöðu náttúruverndar og ná um þau sátt , “ segir í tilkynningu frá ráðuneytinu . Náttúruverndarsamtök Íslands fordæma þessa ákvörðun harðlega , eins og lesa má um hér að neðan . Þá segir í yfirlýsinga frá ráðuneytinu að gert sé ráð fyrir að nýtt frumvarp til náttúruverndarlaga verði lagt fram til umfjöllunar Alþingis , þegar framangreindri vinnu er lokið . Við þá vinnu verður m.a. stuðst við þær fjöldamörgu athugasemdir sem liggja fyrir frá vinnunni við frumvarpið sl. vetur , auk þess sem haft verður samráð við hagsmunaaðila . „ Ljóst er að huga þarf nánar að veigamiklum atriðum vegna vinnu við gerð nýs frumvarps til laga um náttúruvernd , eins og kom fram í umfjöllun um frumvarp til nýrra náttúruverndarlaga sl. vetur . Hér er um ýmis grundvallaratriði að ræða enda afar mikilvægt að ný náttúruverndarlög feli í sér skýrar skyldur og jafnframt skýra framkvæmd , náttúruvernd til hagsbóta . Er ekki síður mikilvægt að slíkar breytingar séu unnar í sem víðtækastri sátt við haghafa og almenning , “ segir í tilkynningu ráðuneytismanna . Lýsa yfir vantrausti á ráðherra „ Náttúruverndarsamtök Íslands mótmæla þessari yfirlýsingu umhverfisráðherra harðlega . Hún er til marks um fjandsamlega afstöðu hans til náttúruverndar . Hann hefur allt á hornum sér . Fyrst lýsti hann vilja sínum til að leggja niður umhverfisráðuneytið , því næst tók hann undir kröfu iðnaðarráðherra um að Norðlingaölduveita yrði byggð þvert á niðurstöður rammáætlunar og lög þar um og nú vill ráðherra rífa niður náttúruverndarlög sem voru nær fjögur ár í undirbúningi . Náttúruverndarsamtök Íslands lýsa yfir vantrausti á umhverfisráðherra . Sú stefnuyfirlýsing ríkisstjórnarinnar að hún muni „ … vinna að því að Ísland verði í fararbroddi í umhverfismálum og öðrum þjóðum fyrirmynd á sviði umhverfisverndar , “ hljómar nú sem öfugmæli , “ segir í yfirlýsingu sem Náttúruverndarsamtök Íslands sendu frá sér strax í kjölfar ákvörðunar ráðherra um að leggja til að ný lög um náttúruvernd verði felld út .